**ELŐTERJESZTÉS**

**Szombathely Megyei Jogú Város Közgyűlésének**

**2021. szeptember 30-i ülésére**

**Javaslat előzetes településfejlesztési döntés meghozatalára**

**az** **M86 autóút Körmend (M80)-Szombathely-Zanat kelet (M86) közötti szakaszára vonatkozó településrendezési eszközök módosítása érdekében**

*„Az M86 gyorsforgalmi út, Szombathely-Zanat és Körmend (kelet) közötti szakasz megvalósítása”* az egyes közlekedésfejlesztési projektekkel összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról és az eljáró hatóságok kijelöléséről szóló 345/2012. (XII.6.) Kormányrendelet 1. melléklet 1.1.64. pontja alapján nemzetgazdasági szempontból kiemelt beruházás.

Szombathely Megyei Jogú Város polgármestere 14/2021. (I.28.) PM. sz. határozatában foglaltak alapján Szombathely MJV Önkormányzata az „*M86 autóút Körmend (M80) – Szombathely-Zanat Kelet (M86) közötti szakasz tanulmánytervének, valamint engedélyezési tervdokumentációjának elkészítése, továbbá építési engedély megszerzése”* című projekt keretében a tervező Konzorcium által készített tanulmányterv szerinti „A” – a Szombathely MJV közigazgatási területét a szentkirályi városrész és Táplánszentkereszt közötti külterületi szakaszon érintő – nyomvonalat támogatja.

A Nemzeti Infrastruktúra Fejlesztő zártkörűen működő Részvénytársaság (a továbbiakban: NIF Zrt.) megbízásából a TURA-Terv – FŐMTERV – SpeciálTerv Konzorcium készíti az *„M86 autóút Körmend (M80)-Szombathely-Zanat kelet (M86) közötti tanulmánytervének és engedélyezési tervdokumentációjának elkészítése, továbbá az építési engedély megszerzése”* tárgyú projekt engedélyezési terveit.

Szombathely Megyei Jogú Város Önkormányzata, mint Megrendelő a NIF Zrt.-vel, a TURA-terv Mérnöki Iroda Kft.-vel, a FŐMTERV Mérnöki Tervező Zrt.-vel, a SpeciálTerv Építőmérnöki Kft.-vel, mint Költségviselőkkel, valamint az Akcióterv Mérnöki Iroda Kft.-vel, mint Tervezővel az épített környezet alakításáról és védelméről szóló 1997. évi LXXVIII. törvény (a továbbiakban: Étv.) 30/A. § (3) bekezdés a) pontjában foglaltaknak megfelelően háromoldalú településrendezési és településtervezési szerződés megkötését tervezi.

Az Étv. 30/A. § (2) bekezdése értelmében *„A szerződés megkötése előtt a települési önkormányzat képviselő-testülete dönt a cél megvalósítója által készített telepítési tanulmánytervről.”*

A szerződés alapját és szakmai tartalmát képező telepítési tanulmányterv alapján továbbdolgozott engedélyezési terv munkaközi tervezete az előterjesztés 1-2. melléklete.

A tervezett nyomvonal megegyezik a 14/2021. (I.28.) PM. sz. határozatban jóváhagyott nyomvonallal.

Szombathely hatályos településrendezési eszközei nem tartalmazzák az M86 autóút tervezett nyomvonalát, ezért módosítani kell a Településszerkezeti Tervet és a Helyi Építési Szabályzat 1. mellékletét képező Szabályozási Tervet.

Költségviselők kötelezettséget vállalnak arra, hogy a településrendezési eszközök módosítására vonatkozó tervdokumentációt saját költségükre finanszírozzák. **Az ö*nkormányzat*** *a szerződésben arra vállal kötelezettséget, hogy* ***a szükséges településrendezési eljárást a megállapított határidőn belül megindítja és azt az előírásoknak megfelelően lefolytatja****.*

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 32. § (6) bekezdése a) pontja alapján „*A településrendezési eszköz egyeztetése tárgyalásos eljárás szerint történik, amennyiben a településrendezési eszköz készítése vagy módosítása a nemzetgazdasági szempontból kiemelt jelentőségű beruházások megvalósításának gyorsításáról és egyszerűsítéséről szóló törvény hatálya alá tartozó ügy tárgyát képező építési beruházás megvalósítása miatt indokolt.”*

Fentiekre tekintettel a Kormányrendelet 42. §-a szerinti tárgyalásos eljárás szabályai szerint szükséges a hatályos településrendezési eszközöket módosítani.

Kérem a Tisztelt Közgyűlést, hogy az előterjesztést megtárgyalni, a határozati javaslatot elfogadni szíveskedjék.

**Szombathely, 2021. szeptember „ ”**

**/: Dr. Nemény András :/**